
RAPORT DE SPECIALITATE
privind aprobarea cererii de finanțare "Regenerare fizică, economică și socială a zonei marginalizate str. Polonă din cartierul Freidorf – Construire centru multifuncțional de tip servicii sociale fără cazare" și a cheltuielilor aferente


Având în vedere Expunerea de motive nr. SC2019-                                 a Primarului Municipiului Timişoara şi Proiectul de hotărâre privind aprobarea cererii de finanțare "Regenerare fizică, economică și socială a zonei marginalizate str. Polonă din cartierul Freidorf – Construire centru multifuncțional de tip servicii sociale fără cazare" și a cheltuielilor aferente,  prin care se propun:

· [bookmark: contentPanel3]Se aprobă cererea de finațare cu titlul „Regenerare fizică, economică și socială a zonei marginalizate str. Polonă din cartierul Freidorf – Construire centru multifuncțional de tip servicii sociale fără cazare” depusă în cadrul Programului Operațional Regional 2014-2020, Axa prioritară 4, Prioritatea de investiții 4.3, apelul de proiecte cod POR/192/4/3/ Îmbunătățirea regenerarii fizice, economice și sociale a comunităților marginalizate în municipiile reședință de județ din România.
Se aprobă valoarea totală a proiectului „Regenerare fizică, economică și socială a zonei marginalizate str. Polonă din cartierul Freidorf – Construire centru multifuncțional de tip servicii sociale fără cazare”, în cuantum de 4.381.944.27 lei (inclusiv TVA) din care valoarea totală eligibilă 4.312.961,51 lei și valoarea totală neeligibilă de 68.982,76 lei
· Se aprobã alocarea din bugetul local a contribuţiei proprii în proiect a  Municipiului Timisoara, reprezentând achitarea tuturor cheltuielilor neeligibile ale proiectului cât şi contribuţia de 2% din valoarea eligibilă a proiectului in cuantum de 155.241,99 lei, reprezentând cofinanţarea proiectului „Regenerare fizică, economică și socială a zonei marginalizate str. Polonă din cartierul Freidorf – Construire centru multifuncțional de tip servicii sociale fără cazare”, cod SMIS 121016.
· Sumele reprezentând cheltuieli conexe ce pot apărea pe durata implementării proiectului „Regenerare fizică, economică și socială a zonei marginalizate str. Polonă din cartierul Freidorf – Construire centru multifuncțional de tip servicii sociale fără cazare” , pentru implementarea proiectului în condiții optime, se vor asigura din bugetul local al Municipiului Timișoara.
· Se aprobă efectuarea tuturor cheltuielilor necesare pentru implementarea activitatilor din cererea de finanţare, în condițiile rambursării/ decontării ulterioare a cheltuielilor din instrumente structurale.
· Se împuternicește domnul Nicolae Robu, Primar al Municipiului Timișoara, să semeneze toate actele necesare şi contractul de finanţare în numele UAT Municipiul Timişoara şi al Partenerului – Direcția de Asistență Socială a Municipiului Timișoara.
Obiectivul general al proiectului îl reprezintă îmbunatățirea regenerării fizice, economice și sociale a comunității marginalizate din str. Polona - cartierul Freidorf al municipiul Timișoara, în scopul reducerii numărului populației aflate în risc de sărăcie și marginalizare socială din comunitate urbană marginalizată. Obiectivul va fi atins prin folosirea unei abordări integrate și participative și prin promovarea unor măsuri adaptate cauzelor specifice care conduc la marginalizarea comunității. Intervențiile propuse prin proiect vizează investiții în construirea unei clădiri destinate utilizării publice pentru activități educative, culturale și recreative, socio-culturale de tip centru de zi (categoria servicii sociale fără cazare). Astfel va fi construit un Centru multifuncțional ce va fi situat în Timișoara, pe str. Polona nr. 17 și va cuprinde: o clădire pe două nivele supraterane cu toate echipamentele și dotările necesare, amenajarea unei zone verzi, amenajarea unui loc de joaca, amenajarea unui teren de sport, realizarea de locuri de parcare și realizarea împrejmuirii terenului, inclusiv creearea acceselor. 

Proiectul este complementar și are o abordare integrată cu măsurile de tip soft dedicate populației din zona urbană marginalizată, urmând să fie furnizate doua tipuri de servicii sociale în cadrul Centrului multifuncțional: (1) Centru de zi pentru copii aflati în situatie de risc de separare de parinti; (2) Servicii de asistenta comunitara. Abordarea integrată va contribui la ameliorara stării de sănătate a populației, la dezvoltarea comunitară, la integrarea socio-profesională și culturală a comunităților marginalizate.

Obiective specifice ale proiectului sunt:

1. Promovarea dezvoltării locale prin intermediul unor investiții în construcția și dotarea unui Centru multifuncțional destinat utilizării publice pentru activități educative, culturale și recreative, socio-culturale de tip centru de zi (categoria servicii sociale fără cazare). Centrul multifuncțional va fi situat în Timișoara, pe str. Polonă și va cuprinde: o clădire pe două nivele supraterane cu toate echipamentele și dotările necesare, amenajarea unui spațiu verde, amenajarea unui loc de joaca/teren de sport, realizarea de locuri de parcare și realizarea împrejmuirii terenului, inclusiv creearea acceselor. 
2. Crearea unor servicii sociale care vor avea un impact direct asupra persoanelor localizate in zona urbana marginalizata str. Polonă din cartierul Freidorf, vor oferi posibilitatea unor interventii integrate si vor contribui la combaterea excluziunii sociale. Două tipuri de servicii sociale vor fi furnizate in cadrul Centrului multifunctional constuit si dotat prin proiect - (1) Centru de zi pentru copii aflati în situatie de risc de separare de parinti; (2) Servicii de asistenta comunitara. Serviciile se vor adresa si vor avea un impact direct asupra persoanelor localizate in zona urbana marginalizata str. Polonă din cartierul Freidorf.

Prin adresa ADR Vest nr. 19632/03.09.2019 se solicita pentru etapa precontractuala pregatirea unei Hotarari a Consiliului Local al Municipiului Timisoara privind aprobarea proiectului si a cheltuielilor aferente, în condiţiile rambursării/decontării ulterioare a cheltuielilor eligibile din instrumente structurale. Prin adresa  ADR Vest nr. 21064/19.09.2019 se solicită pentru anumite bunuri, pentru care nu se poate asigura caracterul durabil al investiției pentru o perioadă de 5 ani, încadrarea acestora în categoria cheltuielilor neeligibile.  Acestea sunt: bețe pentru tobe, bol supă inox, boluri porțelan, cafetieră, castron inox mare, castron plastic mare, căni inox ceai, cârje, cârlig sac box, ceas perete, coș gunoi inox cu capac rabatabil, coș pâine inox, creion cu lopată pentru gât, cuțit pâine, cuțite inox, cuțite mari bucătărie, dispersor hârtie igienică, dispersor prosoape de hârtie, dispersor săpun lichid, farfurii întinse inox, față de masa mușama, față de masa pânză, furculițe inox, halat alb bucătărie, lingură de lemn, linguri de inox, lingurițe de inox, mingi baschet, mingi fotbal, mingi volei, muzicuță, oale 10 litri inox cu capa, pahar sticlă suc, platouri porțelan, polonic, prosoape, prosop bucătărie, recipiente depozitare alimente din inox, închidere ermetică (diferite dimensiuni), set cești cafea, set oale inox, set olivieră inox, spatulă/paletă bufet, șorț bucătărie, tavă inox mare. Ca urmare a fost revizuită valorea eligibilă a cheltuielilor diverse și neprevăzute.

În urma refacerii bugetului proiectului valoarea contribuției Municipiului Timișoara a crescut de la  87.638,89 lei la 155.241,99 lei.

În proiectul de hotărâre au fost incluse toate cheltuielile pe care solicitantul trebuie să le asigure pentru implementarea activitatilor din cadrul cererii de finanţare, în condiţiile rambursării/decontării ulterioare a cheltuielilor eligibile din instrumente structurale.

Având în vedere prevederile legale expuse în prezentul raport, apreciem că proiectul de hotărâre privind aprobarea cererii de finanțare "Regenerare fizică, economică și socială a zonei marginalizate str. Polonă din cartierul Freidorf – Construire centru multifuncțional de tip servicii sociale fără cazare" și a cheltuielilor aferente, îndeplineşte condiţiile pentru a fi supus dezbaterii şi aprobării plenului consiliului local. 
	

Director Directia Dezvoltare
Magdalena Nicoară



Intocmit,
Marcel Malac

					
3

